Document ID: 31984D0430

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 30ής Ιουλίου 1984
περί αποδόσεως από το ΕΓΤΠΕ, Τμήμα Προσανατολισμού, στη Γαλλία των ενισχύσεων που χορηγούνται στις οργανώσεις παραγωγών στον τομέα της αλιείας για το έτος 1982
(Το κείμενο στη γαλλική γλώσσα είναι το μόνο αυθεντικό)
(84/430/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ΕΟΚ αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1),
τον κανονισμό (ΕΟΚ) αριθ. 3140/82 του Συμβουλίου της 22ας Νοεμβρίου 1982 περί χορηγήσεως και της αποδόσεως των ενισχύσεων παραγωγών στον τομέα της αλιείας (2), και ιδίως το άρθρο 10 παράγραφος 2,
Εκτιμώντας:
ότι η Γαλλία έχει υποβάλει αίτηση αποδόσεως για το σύνολο των δαπανών που πραγματοποιήθηκαν κατά το έτος 1982 για ενισχύσεις που χορηγήθηκαν υπό τις προϋποθέσεις του άρθρου 6 παράγραφος 1 του κανονισμού (ΕΟΚ) αριθ. 3796/81·
ότι η αίτηση αυτή είναι σύμφωνη με τις διατάξεις του κανονισμού (ΕΟΚ) αριθ. 1273/72 της Επιτροπής της 20ής Ιουνίου 1972 περί των αιτήσεων αποδόσεως των ενισχύσεων που χορηγούνται από τα κράτη μέλη στις οργανώσεις παραγωγών στον τομέα της αλιείας (3), και με τις διατάξεις του κανονισμού (ΕΟΚ) αριθ. 457/72 της Επιτροπής της 2ας Μαρτίου 1972 περί του καθορισμού της έννοιας των διοικητικών εξόδων των οργανώσεων των παραγωγών στον τομέα της αλιείας (4)·
ότι η εξέταση των στοιχείων που υποβλήθηκαν δείχνει ότι καταβλήθηκαν ενισχύσεις ύψους 167 679,06 FF σύμφωνα με τις προϋποθέσεις που καθορίζει το άρθρο 6 παράγραφος 1 του κανονισμού (ΕΟΚ) αριθ. 3796/81· ότι, κατά συνέπεια, το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Προσανατολισμού, πρέπει να αποδώσει το 50 % του ποσού αυτού, ήτοι 83 839,53 FF·
ότι ζητήθηκε η γνώμη της Επιτροπής του ΕΓΤΠΕ επί των χρηματοδοτικών θεμάτων, και ιδίως επί των διαθεσίμων χρηματοδοτικών μέσων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Προσανατολισμού, στις δαπάνες που πραγματοποιήθηκαν από τη Γαλλία κατά το έτος 1982, για τις ενισχύσεις των οργανώσεων των παραγωγών στον τομέα της αλιείας, καθορίζεται στο ποσό των 83 839,53 FF.
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 30 Ιουλίου 1984.

Labels: 18
15
19
6